कार्यक्रम दोहाको नज्मास्थित अल नख्यान रेष्टुरेन्टको सभाहलमा समाजका अध्यक्ष पेम्बा घलानको सभापतित्व कार्यक्रममा प्रमुख अतिथि संस्थाका संरक्षक मो.हुसेन खान थिए ।
कार्यक्रममा बोल्दै प्रमुख अतिथि मो.हुसेन खानले सर्लाही जिल्ला एउटा नमुनाको रुपमा नेपालमा पहिचान बनाएको बताउँदै कतारबाट पनि सर्लाही प्रबासी सेवा समाजले नेपालमा भैपरी आउने समस्या , बाढिपहिरो, आगालागी, शिक्षा ,स्वास्थ्य लगायत विभिन्न सहयोग गर्दै आएको बताए । उनले कतारमा समाज सेवामा साथ दिने सम्पूर्ण सामाजिक संघ सस्थालाई हार्दिक धन्यवाद दिएका थिए ।
सो अवसरमा राम इन्दल थिङ्गले कार्यप्रतिवेदन प्रस्तुति गर्दै उक्त कार्यक्रममा समाजले विभिन्न समयमा एचआईभी संक्रमित बालबालिका शिक्षाको लागी बेबी लाइफ होममा आर्थिक सहयोग, कतारमा अलपत्र जिल्लाबासी भाग्य नारायण र हरी दासलाई स्वदेश फिर्ताको लागी हवाई टिकट, क्यानसर पिडित कान्छीमाया तामाङ्गलाई आर्थिक सहयोग, जिल्ला बासी बाढिपिडित ४० घर परिवारलाई भाडाकुडा, सर्पदश हस्पिटल निमार्ण लागि आर्थिक सहयोग ब्लड क्यान्सर लालमाया ब्लोनलाई आर्थिक सहयोग गरेको बताएका थिए ।
उक्त कार्यक्रममा बिभिन्न विधामा सहयोग गर्ने संस्थाका एक दर्जनौं भन्दा बढीलाई खादा ओढाएर सम्मानपत्रले सम्मान गरिएको थियो । कलाकार सुष्मा लामा ‘डाफे झैँ नाच्ने हिमाल झैँ हास्ने’, अन्जान लामा ‘माछिले खाने खोलिको ल्यु’ तथा अन्य कलाकारले पनि आफ्नो सांगीतिक नृत्य प्रस्तुत गरेका थिए ।
राम ईन्दल थिङ्गको संयोजक सदस्य हुसेन खान र श्यामलाल चौधारी रहेको विर्वाचन टोलीले पेम्वा घलानको अध्यक्षतामा निर्बिरोध १९ कार्यसमिति गठन गरेको छ । जस्मा १५ पुर्ण १ वैकल्पिक १ संरक्षक १ प्रमुख सल्लाहकार २ सल्लाहकार गरी १९ जनाको कार्यसमिति चयन गरिएको छ ।
त्यस्तै समाजको संरक्षकमा राम ईन्दल थिङ्ग , प्रमुख सल्लाकार श्याम लाल चौधरी र सल्लाहकारहरुमा होम बहादुर स्याङबो, हरि लाल महतो रहेका छन् ।
कार्यक्रममा उपस्थित सम्पूर्णलाई धन्यवाद दिदै कार्यक्रमका सभाअध्यक्षले कार्यक्रम समापन गरेका थिए । औपचारिक कार्यक्रम संचालक सुजन बरालले गरेका थिए ।